Młodźi a stari w Serbskich Pazlicach swjećili
Serbske Pazlicy (bl/SN). Znowa witaše Serbskopazličanska młodźina wjesnjanow a syły dalšich hejsowarjow na lětuši wjesny swjedźeń. Pjatk nawječor zdypkom w šesćich bě tak daloko, a na wjesnym sportnišću natočichu piwo. Prěni wjeršk bě kóždolětne wubědźowanje muži praweje a lěweje strony hłowneje dróhi. Mužojo dyrbjachu swoju wušiknosć a preciznosć dopokazać. Mjez druhim třělachu z kłokom a prokom na pyramidu nopaškow. Kotry z wjesneju bokow je nětko najsylniši, pak njemóžachu zwěsćić, dokelž rěkaše na kóncu wubědźowanja: njerozsudne. Chrystof Mikławšk přewodźeše na swojim akordeonje spěwajo dźěći po wsy. Z latarnčkami wobswětlichu wone wjes.
szl_Latn szl_Latn